PARLAMENTUL ROMÂNIEI

Nr.27/299/30 august 2006


	
	Comisia pentru administraţie publică, amenajarea teritoriului şi echilibru ecologic

RAPORT  COMUN

asupra proiectului de Lege pentru aprobarea Ordonanţei Guvernului nr.2/2006 privind reglementarea drepturilor salariale şi a altor drepturi ale funcţionarilor publici pentru anul 2006
1. Comisia pentru administraţie publică, amenajarea teritoriului şi echilibru ecologic, în conformitate cu prevederile art.95 din Regulamentul Camerei Deputaţilor, republicat, şi Comisia pentru muncă şi protecţie socială, în conformitate cu prevederile art.64 alin.(1) din Regulamentul Camerei Deputaţilor, republicat, au fost sesizate cu dezbaterea pe fond, în vederea examinării şi întocmirii unui raport comun, cu proiectul de Lege pentru aprobarea Ordonanţei Guvernului nr.2/2006 privind reglementarea drepturilor salariale şi a altor drepturi ale funcţionarilor publici pentru anul 2006, trimis comisiilor cu adresa nr.PL.X 308 din 18 aprilie 2006, respectiv nr.440/20 aprilie 2006.

La întocmirea prezentului raport, în conformitate cu art.63 şi art.97 din Regulamentul Camerei Deputaţilor, republicat, Comisiile au avut în vedere avizele:

· Consiliului Legislativ (nr.8/05.01.2006 - favorabil)

· Consiliului Economic şi Social (nr.76/11.01.2006 - favorabil)

· Comisiei pentru buget, finanţe şi bănci (nr.270/09.05.2006 - favorabil).
Proiectul de lege are ca obiect de reglementare acordarea drepturilor salariale şi a altor drepturi ale funcţionarilor publici pentru anul 2006.
Comisiile propun Plenului Camerei Deputaţilor aprobarea proiectului de lege întrucât este necesară creşterea salarială a funcţionarilor publici, având în vedere creşterea indicelui preţurilor de consum, prognozată a fi, în anul 2006 faţă de anul 2005, la 6.3%. De asemenea, este necesară crearea unor niveluri de salarizare pentru funcţiile de prefect şi subprefect care, potrivit legii, începând cu anul 2006 au devenit înalţi funcţionari publici. 
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-l Cătălin Ionel Dănilă – Secretar de Stat, Ministerul Muncii, Solidarităţii Sociale şi Familiei 
b) invitaţi: d-l Jozsef Birtalan – Preşedintele Agenţiei Naţionale a Funcţionarilor Publici, d-na Cristina Cerchez – consilier juridic în cadrul Agenţiei Naţionale a Funcţionarilor Publici.
4. La lucrările comisiilor au fost prezenţi 44 deputaţi, din totalul de 48 membri ai celor două comisii.

Raportul comisiilor a fost adoptat cu unanimitate de voturi.

5. Proiectul de lege a fost adoptat de Senat în şedinţa din 12 aprilie 2006.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, Camera Deputaţilor este Cameră decizională.

În urma finalizării dezbaterilor în şedinţele din 8 iunie 2006, respectiv 3 iulie 2006, Comisiile propun admiterea cu modificări a proiectului de lege:
I. Amendamente admise

În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	_____
	Titlul legii

Lege pentru aprobarea Ordonanţei Guvernului nr.2/2006 privind reglementarea drepturilor salariale şi a altor drepturi ale funcţionarilor publici pentru anul 2006


	Nemodificat 
	

	2
	_____


	ARTICOL UNIC. – Se aprobă Ordonanţa Guvernului nr.2 din 12 ianuarie 2006 privind reglementarea drepturilor salariale şi a altor drepturi ale funcţionarilor publici pentru anul 2006, adoptată în temeiul art.1 pct.X.9 din Legea nr.404/2005 privind abilitarea Guvernului de a emite ordonanţe, publicată în Monitorul Oficial al României, Partea I, nr.57 din 20 ianuarie 2006, cu următoarele modificări şi completări:

	Nemodificat 
	

	3
	Titlul ordonanţei

Ordonanţă privind reglementarea drepturilor salariale şi a altor drepturi ale funcţionarilor publici pentru anul 2006


	_____
	Nemodificat 
	

	4
	CAPITOLUL I
Dispoziţii generale 


	_____
	Nemodificat 
	

	5
	Art.1. - (1) Prezenta ordonanţă reglementează drepturile salariale şi alte drepturi ale funcţionarilor publici pentru anul 2006. 

(2) Sistemul de salarizare cuprinde salariile de bază, sporurile, premiile, stimulentele şi alte drepturi. 


	_____
	Nemodificat 
	

	6
	Art.2. - Prezenta ordonanţă se aplică funcţionarilor publici numiţi în temeiul Legii nr. 188/1999 privind Statutul funcţionarilor publici, republicată, cu modificările ulterioare. 


	_____
	Se propune introducerea în Legea de aprobare a unui text nou, ca punct 1, cu următorul cuprins:

„1. Articolul 2 se modifică şi va avea următorul cuprins:”

„Art.2. - Prezenta ordonanţă se aplică funcţionarilor publici numiţi în temeiul Legii nr. 188/1999 privind Statutul funcţionarilor publici, republicată, cu modificările şi completările ulterioare.” 

Autor: Comisia pentru muncă şi protecţie socială
	Pentru respectarea normelor de tehnică legislativă, având în vedere faptul că Legea nr.188/1999 privind Statutul funcţionarilor publici a fost modificată şi completată prin Legea nr.251/2006 pentru modificarea şi completarea Legii nr.188/1999 privind Statutul funcţionarilor publici.


	7
	Art.3. - Gestiunea sistemului de salarizare a funcţionarilor publici se asigură de fiecare ordonator principal de credite, cu încadrarea în resursele financiare şi în numărul maxim de posturi aprobate potrivit legii.

	_____
	Nemodificat 
	

	8
	CAPITOLUL II
Elementele sistemului de salarizare a funcţionarilor publici 


	_____
	Nemodificat 
	

	9
	SECŢIUNEA 1 

Salarii de bază 

	_____
	Nemodificat 
	

	10
	Art.4. - Salariul de bază se stabileşte în funcţie de categorie, de clasă care reflectă nivelul studiilor necesare exercitării funcţiei publice şi, după caz, cu gradul profesional al funcţiei publice, precum şi în raport cu nivelul la care se prestează activitatea, respectiv la nivel central sau local, potrivit anexelor nr. I-V pentru luna ianuarie, nr. Ia-Va pentru perioada februarie-august 2006 şi, respectiv, anexelor nr. Ib-Vb pentru perioada septembrie-decembrie 2006. 


	_____
	Nemodificat 
	

	11
	Art.5. - (1) Pentru funcţiile publice de prefect, subprefect, secretar general, secretar general adjunct, secretar general al judeţului, secretar general al municipiului Bucureşti şi secretar al unităţii administrativteritoriale, salariile de bază sunt stabilite la lit. A din anexele la prezenta ordonanţă. 

(2) Pentru fiecare grad profesional al funcţiei publice de execuţie se stabilesc trei trepte de salarizare, potrivit anexelor la prezenta ordonanţă. 

(3) Funcţiile publice de execuţie de grad profesional debutant au un singur nivel al salariilor de bază prevăzute în anexele la prezenta ordonanţă. 

(4) Până la adoptarea sistemului unitar de salarizare pentru funcţionarii publici, funcţionarii publici de conducere îşi păstrează nivelul salariilor de bază ale funcţiilor publice de execuţie corespunzătoare, la care se adaugă indemnizaţia de conducere, cu excepţiile prevăzute de prezenta ordonanţă. 


	_____
	Nemodificat 
	

	12
	Art.6, alineatul (1)

Art.6. - (1) Salariile de bază ale funcţionarilor publici aflaţi în corpul de rezervă şi care în cursul anului 2006 sunt redistribuiţi într-o funcţie publică, în condiţiile legii, se stabilesc la nivelul treptei 3 de salarizare, corespunzătoare categoriei, clasei şi gradului profesional în care sunt încadraţi.
	_____
	Se propune introducerea în Legea de aprobare a unui text nou, ca punct 2, cu următorul cuprins:

„2. La articolul 6, alineatul (1) se modifică şi va avea următorul cuprins:”

“Art.6. - (1) Salariile de bază ale funcţionarilor publici aflaţi în corpul de rezervă şi care în cursul anului 2006 sunt redistribuiţi într-o funcţie publică, în condiţiile legii, sunt cele corespunzătoare gradului profesional şi treptei de salarizare avute la data intrării în corpul de rezervă.” 

Autori: d-l senator Radu Cătălin Mardare, d-l deputat Alexandru Vladimir Mănăstireanu, d-l deputat Vasile Soporan şi d-l deputat Viorel Pupeză

	Pentru respectarea normelor de tehnică legislativă (art.57 din Legea nr.24/2000 privind normele de tehnică legislativă pentru elaborarea actelor normative).
Conform teoriei dreptului câştigat, funcţionarii publici care îşi pierd locul de muncă din motive neimputabile lor, fiind trecuţi în corpul de rezervă, atunci când sunt redistribuiţi într-o funcţie publică vacantă, corespunzătoare gradului profesional şi treptei de salarizare avute la data intrării în corpul de rezervă, au dreptul să beneficieze de menţinerea întregului statut profesional dobândit.

Conform Legii nr.188/1999 privind Statutul funcţionarilor publici, în carieră funcţionarul public beneficiază de dreptul de a promova în funcţia publică, promovare care s-a efectuat prin concurs, conform art.55 şi 56 din aceeaşi lege. 

	13
	Art.6, alineatele (2) şi (3)

(2) Salariile de bază ale persoanelor care ocupă în anul 2006 o funcţie publică de execuţie, în condiţiile legii, se stabilesc la nivelul treptei 3 de salarizare, corespunzătoare categoriei, clasei şi gradului profesional în care sunt numite. 

(3) Funcţionarii publici promovaţi în cursul anului 2006 pe o funcţie publică de execuţie de un grad profesional superior celui deţinut beneficiază de salariile de bază prevăzute în anexele la prezenta ordonanţă, pentru gradul profesional în care promovează, la treapta 3 de salarizare. Dacă funcţionarul public are un salariu de bază mai mare decât cel prevăzut la treapta 3 de salarizare, salariul de bază de care beneficiază după promovarea în gradul profesional se stabileşte potrivit treptei de salarizare imediat superioare care asigură o creştere salarială.

	____
	Nemodificate
	

	14
	Art.6, alineatul (4)

(4) Funcţionarii publici care ocupă în anul 2006, în condiţiile legii, funcţia publică de director general sau o altă funcţie publică de conducere beneficiază de salariul de bază prevăzut pentru funcţia publică de execuţie deţinută anterior, la care se adaugă indemnizaţia de conducere. În situaţia în care salariul de bază prevăzut pentru funcţia publică de execuţie deţinută anterior este mai mic decât salariul de bază al funcţiei publice de execuţie aferente funcţiei publice de conducere vacante, prevăzută în statul de funcţii, funcţionarul public va beneficia de acesta. De această prevedere beneficiază şi funcţionarii publici numiţi în funcţii publice de conducere anterior anului 2006, drepturile salariale urmând a fi acordate de la data intrării în vigoare a prezentei ordonanţe.
	1. La articolul 6, alineatul (4) va avea următorul cuprins:

“(4) Funcţionarii publici care ocupă în anul 2006, în condiţiile legii, funcţia publică de director general sau o altă funcţie publică de conducere beneficiază de salariul de bază prevăzut pentru funcţia publică de execuţie deţinută anterior, la care se adaugă indemnizaţia de conducere. În situaţia în care salariul de bază prevăzut pentru funcţia publică de execuţie deţinută anterior este mai mic decât salariul de bază al funcţiei publice de execuţie aferente funcţiei publice de conducere vacante, prevăzută în statul de funcţii, funcţionarul public va beneficia de acesta. De această prevedere beneficiază directorii generali şi funcţionarii publici numiţi în funcţii publice de conducere anterior anului 2006, drepturile salariale urmând a fi acordate de la data intrării în vigoare a prezentei ordonanţe.”


	Se propune să devină punct 3 în Legea de aprobare şi să se reformuleze după cum urmează:

„3. La articolul 6, alineatul (4) se modifică şi va avea următorul cuprins:

“(4) Funcţionarii publici care ocupă în anul 2006, în condiţiile legii, funcţia publică de director general sau o altă funcţie publică de conducere beneficiază de salariul de bază prevăzut pentru funcţia publică de execuţie deţinută anterior, la care se adaugă indemnizaţia de conducere.”

Autori: d-l deputat Ioan Cindrea, d-l deputat Marian Sârbu, d-l deputat Ion Giurescu, d-na deputat Gabriela Nedelcu, d-l deputat Alexandru Vladimir Mănăstireanu, d-l deputat Pavel Todoran, d-l deputat Filonaş Chiş şi d-l deputat Iuliu Ioan Furo

	S-au eliminat ultimele două fraze din cuprinsul alin.(4) iniţial din următoarele motive:

- funcţionarul public, conform codului de conduită, are obligaţia respectării principiului egalităţii cetăţenilor de ocupare a funcţiei publice, iar funcţia publică are scopul de a oferi un serviciu public profesionist, transparent, eficient şi imparţial, în interesul publicului;
- pentru asigurarea unui sistem unitar de salarizare a funcţiilor de conducere ale funcţionarilor publici.



	15
	Art.6, alineatele (5) şi (6)

(5) Pentru candidaţii declaraţi admişi la concursul pentru ocuparea funcţiei publice de director general sau a unei alte funcţii publice de conducere, organizat în cursul anului 2006, care nu au avut anterior calitatea de funcţionar public, salariul de bază se stabileşte prin actul administrativ al ordonatorului de credite, până la nivelul de finanţare prevăzut în statul de funcţii, aprobat potrivit legii. 

(6) Funcţionarii publici care se transferă în cursul anului 2006 beneficiază de un salariu de bază corespunzător treptei de salarizare deţinute, potrivit autorităţii sau instituţiei publice la care se transferă, conform anexelor la prezenta ordonanţă, cu excepţia cazului în care funcţionarul public se transferă la cerere într-o funcţie publică de nivel inferior, situaţie în care salariul de bază şi treapta de salarizare sunt cele prevăzute pentru funcţia publică vacantă respectivă. 


	_____
	Nemodificate
	

	16
	Art.7, alineatele (1) şi (2)

Art.7. - (1) Salariile de bază ale funcţionarilor publici numiţi în funcţii publice specifice se stabilesc de ordonatorii principali de credite, prin asimilare cu salariile de bază ale funcţionarilor publici numiţi în funcţii publice generale, în raport cu categoria, clasa şi, după caz, gradul profesional al funcţiei publice, cu avizul Agenţiei Naţionale a Funcţionarilor Publici. 

(2) În situaţia în care funcţiile publice specifice au fost avizate de Agenţia Naţională a Funcţionarilor Publici prin echivalare cu funcţii publice generale până la data intrării în vigoare a prezentei ordonanţe, salariile de bază ale funcţionarilor publici numiţi în funcţii publice specifice se stabilesc potrivit avizului Agenţiei Naţionale a Funcţionarilor Publici.

	_____
	Nemodificate
	

	17
	Art.7, alineatul (3)

(3) În cazul autorităţilor şi instituţiilor publice care au stabilit funcţii publice potrivit Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, persoanele încadrate cu contract individual de muncă în posturi care presupun exercitarea atribuţiilor de natura celor prevăzute la art. 2 alin. (3) din Legea nr.188/1999, republicată, cu modificările ulterioare, vor fi numite în funcţiile publice stabilite şi avizate. Salariile de bază vor fi stabilite, în condiţiile legii, de Agenţia Naţională a Funcţionarilor Publici, pe baza propunerilor înaintate de ordonatorii de credite.
	2. La articolul 7, alineatul (3) va avea următorul cuprins:

„(3) În cazul autorităţilor şi instituţiilor publice care stabilesc funcţii publice, în condiţiile legii, persoanele încadrate cu contract individual de muncă în posturi care presupun exercitarea atribuţiilor de natura celor prevăzute la art.2 alin.(3) din Legea nr.188/1999, republicată, cu modificările ulterioare, vor fi numite în funcţiile publice stabilite şi avizate. Salariile de bază vor fi stabilite, în condiţiile legii, de Agenţia Naţională a Funcţionarilor Publici, pe baza propunerilor înaintate de ordonatorii de credite.”
	Se propune să devină punct 4 în Legea de aprobare şi să se reformuleze după cum urmează:

„4. La articolul 7, alineatul (3) se modifică şi va avea următorul cuprins:

“(3) În cazul autorităţilor şi instituţiilor publice care au stabilit funcţii publice potrivit Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, persoanele încadrate cu contract individual de muncă în posturi care presupun exercitarea atribuţiilor de natura celor prevăzute la art. 2 alin. (3) din Legea nr.188/1999, republicată, cu modificările şi completările ulterioare, vor fi numite în funcţiile publice stabilite şi avizate. Salariile de bază vor fi stabilite, în condiţiile legii, de Agenţia Naţională a Funcţionarilor Publici, pe baza propunerilor înaintate de ordonatorii de credite.”

Autor: Comisia pentru muncă şi protecţie socială 

	Se propune eliminarea textului propus de Senat şi menţinerea textului din ordonanţă, cu o completare, în vederea accentuării faptului că şi funcţiile publice care implică exercitarea prerogativelor de putere publică, conform art.2 alin.(3) din Legea nr.188/1999, trebuie să asigure transparenţa în exercitarea demnităţilor publice.

Pentru respectarea normelor de tehnică legislativă, având în vedere faptul că Legea nr.188/1999 privind Statutul funcţionarilor publici a fost modificată şi completată prin Legea nr.251/2006 pentru modificarea şi completarea Legii nr.188/1999 privind Statutul funcţionarilor publici.

 

	18
	Art.8. - (1) Pentru rezultate deosebite obţinute în activitatea desfăşurată, ordonatorul de credite poate acorda, în limita a 20% din numărul de posturi corespunzătoare funcţiilor publice, prevăzut în statul de funcţii, un salariu de merit lunar de până la 15% din salariul de bază, care face parte din acesta şi care constituie bază de calcul pentru sporuri şi alte drepturi care se acordă în raport cu salariul de bază. Ordonatorii principali de credite care au în subordine unităţi bugetare cu un număr redus de funcţii publice pot aproba ca încadrarea în numărul maxim de beneficiari de salariu de merit şi în proporţiile stabilite pentru funcţiile publice de execuţie să se facă la nivelul unităţilor respective luate împreună; repartizarea numărului de beneficiari de salariu de merit pe unităţile luate în calcul, în acest caz, se face de către ordonatorul principal de credite. 

(2) Salariile de merit se acordă funcţionarilor publici încadraţi pe funcţii publice de execuţie în proporţie de cel puţin două treimi din numărul total al funcţiilor publice stabilit în condiţiile alin. (1). 

(3) În cursul anului 2006, după aprobarea bugetului anual, pe baza rezultatelor obţinute în activitatea desfăşurată în anul anterior, se stabilesc funcţionarii publici care beneficiază de salariu de merit. 

(4) Pot beneficia de salariu de merit funcţionarii publici care nu au fost sancţionaţi şi cei a căror sancţiune a fost radiată de drept, potrivit legii. Ordonatorii de credite pot stabili, cu consultarea organizaţiilor sindicale reprezentative ale funcţionarilor publici, criterii suplimentare pentru acordarea salariilor de merit. 

(5) În cazul în care pe parcursul anului 2006 intervin modificări ale raportului de serviciu din motive care nu sunt imputabile funcţionarului public, inclusiv modificarea raportului de serviciu prin promovarea funcţionarului public în cauză, salariul de merit acordat se menţine până la expirarea perioadei pentru care a fost stabilit. 

(6) În cazul în care pe parcursul anului 2006 raporturile de serviciu ale funcţionarilor publici care beneficiază de salariu de merit încetează sau se suspendă, salariile de merit se redistribuie, începând cu data de întâi a lunii următoare, altor funcţionari publici care îndeplinesc condiţiile pentru acordare. 

(7) Pentru funcţionarii publici nou-angajaţi salariul de merit se poate acorda după o perioadă de cel puţin 6 luni de la angajare. 

(8) Funcţionarii publici debutanţi nu pot beneficia de salariu de merit.

	_____
	Nemodificat 
	

	19
	Art.9. - (1) Promovarea, în condiţiile legii, a persoanelor încadrate în funcţia de debutant se face prin transformarea postului pe care acestea sunt încadrate. În termenul prevăzut de lege, autorităţile şi instituţiile publice vor comunica Agenţiei Naţionale a Funcţionarilor Publici modificările respective. 

(2) Promovarea, în condiţiile legii, a persoanelor care au absolvit studii de nivel superior în specialitatea în care îşi desfăşoară activitatea se face prin transformarea postului pe care acestea sunt încadrate, cu avizul Agenţiei Naţionale a Funcţionarilor Publici. 

(3) Funcţionarii publici care absolvă o formă de învăţământ superior de lungă sau de scurtă durată, încadraţi pe funcţii publice cu nivel de studii inferior, se numesc, prin examen, într-o funcţie publică de execuţie, un grad profesional şi o treaptă de salarizare care să le asigure acestora o creştere de până la 20% a salariului de bază avut anterior. Examenul se organizează de autoritatea sau instituţia publică în care îşi desfăşoară activitatea funcţionarul public, pe baza unui regulament-cadru aprobat prin ordin al preşedintelui Agenţiei Naţionale a Funcţionarilor Publici. În cazul în care, după aplicarea procentului de 20%, salariul de bază astfel stabilit se situează sub nivelul prevăzut pentru gradul profesional asistent, treapta de salarizare 3, se va acorda salariul de bază de la acest nivel. 

	_____
	Nemodificat 
	

	20
	Art.10. - Funcţionarul public care exercită cu caracter temporar pe o perioadă mai mare de 30 de zile, în condiţiile legii, o funcţie publică corespunzătoare categoriei înalţilor funcţionari publici sau categoriei funcţionarilor publici de conducere are dreptul la salariul de bază corespunzător funcţiei publice exercitate temporar, astfel cum este prevăzut în statul de funcţii.

	_____
	Nemodificat 
	

	21
	SECŢIUNEA a 2-a 

Sporuri 


	_____
	Nemodificat 
	

	22
	Art.11. - (1) Funcţionarii publici salarizaţi potrivit prezentei ordonanţe beneficiază de un spor de vechime în muncă de până la 25%, calculat la salariul de bază corespunzător timpului lucrat în program normal de lucru, astfel:
-----------------------------------------------

Tranşele de vechime               Cota

  în muncă                          din salariul                

                                               de bază

-----------------------------------------------

 între 3 şi 5 ani                         5%

 de la 5 la 10 ani                     10%

 de la 10 la 15 ani                   15%

 de la 15 la 20 de ani               20%

 peste 20 de ani                        25%

--------------------------------------------

(2) Sporul corespunzător vechimii în muncă se plăteşte cu începere de la data de întâi a lunii următoare celei în care s-a împlinit vechimea în muncă, prevăzută la tranşa respectivă. 

(3) Pentru acordarea sporului de vechime în muncă, autoritatea sau instituţia publică va lua în considerare integral şi perioadele lucrate anterior în alte domenii de activitate decât cele bugetare.
	_____
	Nemodificat 
	

	23
	Art.12. - Funcţionarii publici care, potrivit programului normal de lucru, îşi desfăşoară activitatea în timpul nopţii, între orele 22,00 şi 6,00, beneficiază pentru orele lucrate în acest interval de un spor pentru munca prestată în timpul nopţii de 25% din salariul de bază, dacă timpul astfel lucrat reprezintă cel puţin jumătate din programul normal de lucru. 


	_____
	Nemodificat 
	

	24
	Art.13, alin.(1), preambul

Art.13. - (1) Orele prestate peste durata normală a timpului de lucru de funcţionarii publici numiţi în funcţii publice de execuţie, de conducere sau din categoria înalţilor funcţionari publici se vor plăti cu un spor din salariul de bază, după cum urmează: 


	3. La articolul 13, partea introductivă a alineatului (1) va avea următorul cuprins:

“Art.13. - (1) Orele prestate peste durata normală a timpului de lucru de funcţionarii publici numiţi în funcţii publice de execuţie, de conducere sau din categoria înalţilor funcţionari publici se plătesc cu un spor din salariul de bază, după cum urmează:” 


	Devine punct 5 în Legea de aprobare, nemodificat.
	

	25
	Art.13, alin.(1), literele a) şi b)

a) 75% din salariul de bază pentru primele două ore de depăşire a duratei normale a zilei de lucru; 

b) 100% din salariul de bază pentru orele următoare. Cu spor de 100% se plătesc şi orele lucrate în zilele de repaus săptămânal sau în celelalte zile în care, în conformitate cu reglementările în vigoare, nu se lucrează. 


	_____
	Nemodificate
	

	26
	Art.13, alineatele (2) şi (3)

(2) Munca prestată potrivit alin. (1) poate fi compensată cu timp liber corespunzător, la cererea funcţionarului public, în condiţiile în care orele nu au fost plătite. 

(3) Munca peste durata normală a timpului de lucru poate fi prestată şi sporurile prevăzute la alin. (1) se pot plăti numai dacă efectuarea orelor suplimentare a fost dispusă de şeful ierarhic, fără a se depăşi 360 de ore anual. 


	4. La articolul 13, alineatele (2) şi (3) vor avea următorul cuprins:

“(2) Prin excepţie, munca prestată potrivit alin.(1) poate fi compensată cu timp liber corespunzător, numai la cererea funcţionarului public.

(3) Munca peste durata normală a timpului de lucru poate fi prestată şi sporurile prevăzute la alin.(1) se pot plăti numai dacă efectuarea orelor suplimentare a fost dispusă sau aprobată, după caz, de superiorul ierarhic, fără a se depăşi 360 de ore anual.”


	Se propune să devină punct 6 în Legea de aprobare şi să se reformuleze după cum urmează:

“6. La articolul 13, alineatul (3) se modifică şi va avea următorul cuprins:

Se elimină textul alin.(2) propus de Senat şi se menţine textul din ordonanţă.

(3) nemodificat 
Autor: Comisia pentru muncă şi protecţie socială 


	S-a eliminat textul alin.(2) propus de Senat întrucât nu trebuie să existe excepţii. 
Se consideră mai bună formularea textului alin.(2) din ordonanţă.

	27
	Art.14. - Funcţionarii publici care posedă titlul ştiinţific de "doctor" beneficiază de un spor pentru titlul ştiinţific de 15% din salariul de bază, dacă îşi desfăşoară activitatea în domeniul pentru care posedă titlul ştiinţific respectiv, care se plăteşte cu începere de la data de întâi a lunii următoare celei în care s-a solicitat acordarea acestuia. 


	_____
	Nemodificat 
	

	28
	Art.15. - (1) Sporul de confidenţialitate se acordă funcţionarilor publici din aparatul de lucru al Guvernului în cuantum de până la 15% din salariul de bază, precum şi funcţionarilor publici din cadrul Administraţiei Prezidenţiale, Consiliului Naţional pentru Studierea Arhivelor Securităţii, Ministerului Afacerilor Externe, Ministerului Integrării Europene, direcţiilor subordonate ministrului delegat pentru comerţ din cadrul Ministerului Economiei şi Comerţului, Consiliului Legislativ. 

(2) Categoriile de funcţionari publici, cuantumurile sporului de confidenţialitate şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuielile de personal prevăzute în bugetul aprobat. 


	_____
	Nemodificat 
	

	29
	Art.16. - (1) Spor pentru condiţii vătămătoare, de până la 10% din salariul de bază, se acordă funcţionarilor publici care desfăşoară activitate în autorităţile şi instituţiile publice în care funcţionează instalaţii care generează câmpuri electromagnetice de radiofrecvenţă produse de emiţători pentru comunicaţii, instalaţii de microunde, instalaţii de curenţi de înaltă frecvenţă, staţii de bruiaj. 

(2) Categoriile de funcţionari publici, cuantumul sporului prevăzut la alin. (1) şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuieile de personal prevăzute în bugetul aprobat. 

(3) Locurile de muncă pentru care se acordă sporul prevăzut la alin. (1) vor fi stabilite pe baza buletinelor de determinare emise de către autorităţile abilitate în acest sens. 


	_____
	Nemodificat 
	

	30
	Art.17. - (1) Spor pentru condiţii periculoase, în cuantum de până la 50% din salariul de bază, se acordă funcţionarilor publici din cadrul Ministerului Agriculturii, Pădurilor şi Dezvoltării Rurale şi al Autorităţii Naţionale Sanitare Veterinare şi pentru Siguranţa Alimentelor, care participă efectiv în campaniile de prevenire şi combatere a zoonozelor deosebit de grave şi altele asemenea, stabilite prin ordin al ministrului agriculturii, pădurilor şi dezvoltării rurale, numai pe perioada cât participă la aceste campanii. 

(2) Categoriile de funcţionari publici, cuantumurile sporului prevăzut la alin. (1) şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuielile de personal prevăzute în bugetul aprobat.

	_____
	Nemodificat 
	

	31
	Art.18. - (1) Funcţionarii publici din cadrul Oficiului pentru Migraţia Forţei de Muncă, care participă la selecţia şi recrutarea forţei de muncă pentru lucrul în străinătate, pot beneficia de un spor de până la 5% din salariul de bază. 

(2) Categoriile de funcţionari publici, cuantumurile sporului prevăzut la alin. (1) şi condiţiile de acordare se stabilesc, în limitele prevăzute de lege, prin actul administrativ al ordonatorului principal de credite, cu încadrarea în cheltuielile de personal prevăzute în bugetul aprobat.

	_____
	Nemodificat 
	

	32
	SECŢIUNEA a 3-a

Premii 


	_____
	Nemodificat 
	

	33
	Art.19. - (1) Pentru activitatea desfăşurată funcţionarii publici au dreptul la un premiu anual, egal cu salariul mediu lunar de bază realizat în anul pentru care se face premierea. 

(2) Premiul anual se plăteşte în luna ianuarie 2007. 

(3) Pentru funcţionarii publici care nu au lucrat tot timpul anului, premiul anual se acordă proporţional cu perioada lucrată şi se stabileşte luându-se în calcul media salariilor de bază realizate în perioada în care au desfăşurat activitate, raportat la 12 luni. 

(4) Ordonatorii de credite pot reduce sau anula premiul anual în cazul funcţionarilor publici care în cursul anului 2006 au fost sancţionaţi disciplinar.

	_____
	Nemodificat 
	

	34
	Art.20. - (1) Ordonatorii de credite pot acorda premii lunare în limita a 10% din cheltuielile cu salariile aferente funcţiilor publice prevăzute în statul de funcţii, cu încadrarea în fondurile aprobate anual prin buget cu această destinaţie. Premiile se pot acorda în cursul anului funcţionarilor publici care au realizat sau au participat direct la obţinerea unor rezultate în activitate, apreciate ca valoroase. Sumele neconsumate pot fi utilizate în lunile următoare, în cadrul aceluiaşi an bugetar. 

(2) Ordonatorii principali de credite pot acorda premii în limită de până la 5% din cheltuielile cu salariile aferente funcţiilor publice prevăzute în statul de funcţii, din economiile realizate prin reducerea cheltuielilor cu salariile, fără a depăşi valoarea economiilor realizate. Premiile se pot acorda în cursul anului funcţionarilor publici care au realizat sau au participat direct la obţinerea unor rezultate în activitate apreciate ca valoroase. 

(3) Premiile individuale se stabilesc de către ordonatorii de credite în limita sumelor alocate cu această destinaţie de către ordonatorii principali de credite, cu consultarea organizaţiilor sindicale reprezentative la nivel de unitate sau, după caz, cu consultarea reprezentanţilor funcţionarilor publici, acolo unde nu sunt astfel de organizaţii sindicale. 


	_____
	Nemodificat 
	

	35
	Art.21. - (1) Autorităţile şi instituţiile publice care au dreptul de a constitui un fond de stimulare potrivit legii pot acorda stimulente funcţionarilor publici, în limitele prevăzute de dispoziţiile legale în vigoare. Modul de constituire din fiecare sursă şi condiţiile de utilizare a fondului se stabilesc cu consultarea organizaţiilor sindicale reprezentative, prin hotărâre a Guvernului. 

(2) Până la intrarea în vigoare a hotărârii Guvernului prevăzute la alin.(1), rămân aplicabile reglementările existente privind constituirea şi condiţiile de utilizare a fondurilor pentru stimularea personalului. 


	_____
	Nemodificat 
	

	36
	Art.22. - Consiliile locale pot constitui, în limita a 5% din cheltuielile cu salariile aferente anului respectiv pentru funcţiile publice prevăzute în statul de funcţii, un fond de premiere, în cazul în care veniturile curente acoperă în totalitate cheltuielile de personal, inclusiv acest fond de premiere. Fondul poate fi utilizat conform criteriilor şi condiţiilor stabilite prin hotărâre a consiliului local, în luna decembrie a anului 2006. 


	_____
	Nemodificat 
	

	37
	SECŢIUNEA a 4-a 

Alte drepturi 


	_____
	Nemodificat 
	

	38
	Art.23. - (1) Funcţionarii publici au dreptul anual la un concediu de odihnă plătit, în raport cu vechimea lor în muncă, după cum urmează:
-----------------------------------------------------
  Vechimea                          Durata

  în muncă                      concediului

----------------------------------------------------
până la 10 ani           21 de zile lucrătoare

peste 10 ani              25 de zile lucrătoare

-----------------------------------------------------
(2) Concediul de odihnă se efectuează în fiecare an calendaristic, integral sau fracţionat. În cazul în care programarea concediului se face fracţionat, conducătorul autorităţii sau instituţiei publice este obligat să stabilească programarea astfel încât una dintre fracţiuni să fie de cel puţin 15 zile lucrătoare, neîntrerupt. La solicitarea motivată a funcţionarului public, se pot acorda fracţiuni neîntrerupte mai mici de 15 zile lucrătoare. 

(3) În cazul în care funcţionarul public, din motive justificate, nu poate efectua, integral sau parţial, concediul de odihnă la care avea dreptul în anul calendaristic 2006, cu acordul persoanei în cauză, autoritatea sau instituţia publică este obligată să acorde concediul de odihnă neefectuat, până la sfârşitul anului 2007. 

(4) Compensarea în bani a concediului de odihnă neefectuat este permisă în cazul încetării raporturilor de serviciu ale funcţionarilor publici. 

(5) Funcţionarii publici beneficiază, pe perioada efectuării concediului anual de odihnă la care sunt îndreptăţiţi conform legii, de o indemnizaţie pentru concediul de odihnă. La determinarea indemnizaţiei de concediu de odihnă se vor lua în calcul, pe lângă salariul de bază, şi sporurile de care beneficiază, potrivit legii. 

(6) La cererea funcţionarului public, indemnizaţia de concediu de odihnă se plăteşte de către autoritatea sau instituţia publică cu cel puţin 5 zile lucrătoare înainte de plecarea în concediu. 

(7) Celelalte prevederi ale Hotărârii Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, republicată, cu modificările ulterioare, rămân în vigoare.

	_____
	Nemodificat 
	

	39
	Art.24. - În afara concediului de odihnă, funcţionarii publici mai au dreptul, în condiţiile legii, la zile de concediu plătit în cazul următoarelor evenimente familiale deosebite: 

a) căsătoria funcţionarului public - 5 zile lucrătoare; 

b) naşterea sau căsătoria unui copil - 3 zile lucrătoare; 

c) decesul soţiei/soţului funcţionarului public sau al unei rude de până la gradul al III-lea a funcţionarului public ori a soţului/soţiei acestuia, inclusiv - 3 zile lucrătoare; 

d) controlul medical anual - o zi lucrătoare. 


	_____
	Nemodificat 
	

	40
	Art.25. – Pe perioada în care funcţionarii publici sunt trimişi în delegare în alte localităţi decât cea în care îşi desfăşoară activitatea, autorităţile sau instituţiile publice le acordă indemnizaţii de delegare şi le decontează cheltuielile de transport şi de cazare, în condiţiile stabilite pentru personalul din instituţiile publice.  


	_____
	Nemodificat 
	

	41
	Art.26. - (1) Când detaşarea sau mutarea temporară în cadrul altui compartiment se face pe o funcţie publică la care este stabilit un salariu de bază mai mare, funcţionarii publici detaşaţi sau trecuţi temporar în altă activitate au dreptul la acest salariu în condiţiile prevăzute de lege. 

(2) Pe perioada detaşării sau mutării temporare în cadrul altui compartiment funcţionarii publici primesc, pe lângă salariul de bază stabilit potrivit alin. (1), şi celelalte drepturi ce se acordă personalului din autoritatea sau instituţia publică respectivă. 

(3) Drepturile ce se acordă pe timpul detaşării sau mutării temporare în cadrul altui compartiment se suportă de autoritatea sau instituţia publică în care funcţionarul public respectiv îşi desfăşoară activitatea. 


	_____
	Nemodificat 
	

	42
	Art.27. - (1) Funcţionarul public mutat, în cadrul aceleiaşi autorităţi sau instituţii publice, în altă localitate are dreptul la: 

a) rambursarea costului transportului pentru el şi membrii familiei sale, precum şi pentru bunurile din gospodăria sa; 

b) plata unei indemnizaţii egale cu salariul de bază net din ultima lună; 

c) un concediu plătit de 5 zile lucrătoare, în vederea mutării efective, acordat la cererea sa. 

(2) Mutarea în altă localitate se va putea face, în toate cazurile, numai cu asigurarea unei locuinţe de serviciu, în condiţiile legii. 


	_____
	Nemodificat 
	

	43
	Art.28. - (1) De drepturile prevăzute la art.27 alin.(1) lit.c) beneficiază şi funcţionarii publici care solicită să fie transferaţi în altă autoritate sau instituţie publică situată într-o localitate diferită de cea de domiciliu, dacă în cererea de transfer s-a făcut această menţiune. 

(2) Plata drepturilor respective se suportă de autoritatea sau instituţia publică la care se face transferul.

	_____
	Nemodificat 
	

	44
	Art.29. - (1) La încadrarea într-o autoritate sau instituţie publică din altă localitate decât cea de domiciliu, în primul an de activitate după absolvirea studiilor, funcţionarii publici beneficiază de o indemnizaţie de instalare egală cu un salariu de bază corespunzător funcţiei publice de debutant în care urmează să fie încadraţi. 

(2) Indemnizaţia de instalare poate fi egală cu două salarii de bază pentru acele localităţi unde atragerea specialiştilor se face cu mare greutate. Lista localităţilor respective se aprobă prin hotărâre a Guvernului, la propunerea Ministerului Administraţiei şi Internelor, după consultarea organizaţiilor sindicale din administraţia publică. 

(3) Funcţionarii publici care au beneficiat de indemnizaţia de instalare şi care ulterior au demisionat sau au încetat raporturile de serviciu din motive imputabile lor înainte de împlinirea unui an de la instalare vor restitui, în condiţiile legii, indemnizaţia primită, calculată proporţional cu perioada rămasă până la expirarea termenului de un an. 


	_____
	Nemodificat 
	

	45
	Art.30. - (1) Funcţionarii publici care îşi continuă studiile beneficiază de concedii de studii potrivit legii. În cazul în care conducătorul autorităţii sau instituţiei publice apreciază că studiile sunt utile autorităţii sau instituţiei publice în care funcţionarul public îşi desfăşoară activitatea, pe perioada concediului de studii acordat, în limita a 30 de zile lucrătoare anual din acesta, funcţionarului public respectiv i se plătesc salariul de bază corespunzător funcţiei publice deţinute şi, după caz, sporul de vechime. 

(2) Funcţionarii publici care urmează o formă de specializare sau de perfecţionare pe o durată mai mare de o lună, dar nu mai mult de un an, şi care primesc pe această perioadă drepturile salariale sunt obligaţi să se angajeze în scris că vor lucra de la 1 la 3 ani în autoritatea sau instituţia publică respectivă. În cazul nerespectării angajamentului, aceştia vor restitui autorităţii sau instituţiei publice drepturile salariale primite pe perioada cursurilor de specializare sau de perfecţionare, proporţional cu timpul rămas până la împlinirea termenului, precum şi celelalte drepturi acordate pe aceeaşi perioadă de autoritatea sau instituţia publică trimiţătoare, cu excepţia cazului în care funcţionarii publici respectivi nu mai deţin funcţiile publice din motive neimputabile acestora ori în cazul transferului în interesul serviciului. Prevederile prezentului alineat se aplică şi în situaţia prevăzută la alin.(1). 

	_____
	Nemodificat 
	

	46
	CAPITOLUL III

Litigii

	_____
	Nemodificat 
	

	47
	Art.31. - (1) Soluţionarea contestaţiilor în legătură cu stabilirea salariilor de bază, sporurilor, premiilor şi a altor drepturi care se acordă potrivit prevederilor prezentei ordonanţe este de competenţa ordonatorilor de credite. 

(2) Contestaţia poate fi depusă în termen de 5 zile de la data comunicării actului administrativ de stabilire a drepturilor salariale şi a altor drepturi ale funcţionarului public. 

(3) Ordonatorii de credite vor soluţiona contestaţiile în termen de 10 zile de la înregistrare, cu avizul organizaţiilor sindicale reprezentative la nivel de autoritate ori instituţie publică sau, după caz, cu avizul reprezentanţilor funcţionarilor publici, acolo unde nu sunt astfel de organizaţii sindicale. 

(4) Împotriva măsurilor dispuse potrivit prevederilor alin. (1) persoana în cauză se poate adresa instanţei de contencios administrativ sau, după caz, instanţei judecătoreşti competente, potrivit legii, în termen de 30 de zile de la data comunicării soluţionării contestaţiei.

	_____
	Nemodificat 
	

	48
	CAPITOLUL IV

Dispoziţii tranzitorii şi finale 


	_____
	Nemodificat 
	

	49
	Art.32. - Prevederile prezentei ordonanţe se aplică şi personalului vamal care are calitatea de funcţionar public. 


	_____
	Nemodificat 
	

	50
	Art.33. - Pentru îndeplinirea atribuţiilor ce revin unor posturi pe care sunt încadraţi funcţionari publici de execuţie şi care devin temporar vacante, în condiţiile prevăzute de art. 87 şi 88 din Legea nr.188/1999, republicată, cu modificările ulterioare, pot fi angajate cu contract individual de muncă, pe o perioadă egală cu durata suspendării, alte persoane care îndeplinesc condiţiile prevăzute de fişa postului, dar numai în situaţia în care în corpul de rezervă nu există funcţionari publici care să îndeplinească condiţiile prevăzute de fişa postului.  


	_____
	Se propune introducerea în Legea de aprobare a unui text nou, ca punct 7, cu următorul cuprins:

„7. Articolul 33 se modifică şi va avea următorul cuprins:

“Art.33. - Pentru îndeplinirea atribuţiilor ce revin unor posturi pe care sunt încadraţi funcţionari publici de execuţie şi care devin temporar vacante, în condiţiile prevăzute de art. 87 şi 88 din Legea nr.188/1999, republicată, cu modificările şi completările ulterioare, pot fi angajate cu contract individual de muncă, pe o perioadă egală cu durata suspendării, alte persoane care îndeplinesc condiţiile prevăzute de fişa postului, dar numai în situaţia în care în corpul de rezervă nu există funcţionari publici care să îndeplinească condiţiile prevăzute de fişa postului.”

Autor: Comisia pentru muncă şi protecţie socială 


	Pentru respectarea normelor de tehnică legislativă, având în vedere faptul că Legea nr.188/1999 privind Statutul funcţionarilor publici a fost modificată şi completată prin Legea nr.251/2006 pentru modificarea şi completarea Legii nr.188/1999 privind Statutul funcţionarilor publici.

 

	51
	Art.34, alineatele (1) şi (2)

Art.34. - (1) Avansarea în treapta de salarizare imediat superioară se face prin transformarea posturilor ocupate de cei care îndeplinesc condiţiile de avansare, de regulă după aprobarea bugetului, la propunerea şefului compartimentului în care lucrează funcţionarul public, cu aprobarea conducătorului autorităţii sau instituţiei publice. 

(2) La avansarea în treapta de salarizare imediat superioară se ţine seama de calităţile personale concretizate prin rezultatele obţinute în activitatea profesională, notate cu calificativul cel puţin "bun" în anul precedent. Vechimea minimă necesară pentru avansarea în treapta de salarizare imediat superioară este de 2 ani. 


	5. La articolul 34, alineatele (1) şi (2) vor avea următorul cuprins:

“Art.34. - (1) Avansarea în treapta de salarizare imediat superioară se face prin transformarea posturilor ocupate de cei care îndeplinesc condiţiile de avansare, după aprobarea bugetului, la propunerea şefului compartimentului în care lucrează funcţionarul public, cu aprobarea conducătorului autorităţii sau instituţiei publice. 

(2) La avansarea în treapta de salarizare imediat superioară se ţine seama de performanţele profesionale, concretizate prin rezultatele obţinute în activitatea profesională, notate cu calificativul cel puţin bun în anul precedent. Vechimea minimă necesară pentru avansarea în treapta de salarizare imediat superioară este de 2 ani.”


	Devine punct 8 în Legea de aprobare nemodificat.


	

	52
	Art.34, alineatul (3)

(3) În mod excepţional, vechimea minimă prevăzută la alin. (2) poate fi redusă la un an de către conducătorul autorităţii sau instituţiei publice. 


	_____
	Nemodificat 
	

	53
	_____
	6. La articolul 34, după alineatul (3) se introduc două alineate noi, alin.(4) şi (5), cu următorul cuprins:
„(4) La calculul vechimii prevăzute la alin.(2) se ia în calcul şi vechimea în treapta de salarizare, respectiv gradul de salarizare astfel cum au fost prevăzute de Ordonanţa de urgenţă a Guvernului nr.192/2002 privind reglementarea drepturilor de natură salarială ale funcţionarilor publici, Ordonanţa de urgenţă a Guvernului nr.82/2004 privind unele măsuri în domeniul funcţiei publice, respectiv Ordonanţa de urgenţă a Guvernului nr.92/2004 privind reglementarea drepturilor salariale ale funcţionarilor publici pentru anul 2005.

(5) Funcţionarii publici care ocupă funcţia publică de director general sau o funcţie publică de conducere pot avansa în treapta de salarizare imediat superioară celei care s-a luat în calcul la stabilirea drepturilor salariale, cu aplicarea dispoziţiilor alin.(1) – (4).

	Se propune să devină punct 9 în Legea de aprobare şi să se reformuleze după cum urmează:

„9. La articolul 34, după alineatul (3) se introduc două alineate noi, alin.(4) şi (5), cu următorul cuprins:

„(4) La calculul vechimii prevăzute la alin.(2) se ia în calcul şi vechimea în treapta de salarizare, respectiv gradul de salarizare, astfel cum au fost prevăzute de Ordonanţa de urgenţă a Guvernului nr.192/2002 privind reglementarea drepturilor de natură salarială ale funcţionarilor publici, aprobată cu modificări şi completări prin Legea nr.228/2003, cu modificările ulterioare, Ordonanţa de urgenţă a Guvernului nr.82/2004 privind unele măsuri în domeniul funcţiei publice, aprobată prin Legea nr.9/2005, respectiv Ordonanţa de urgenţă a Guvernului nr.92/2004 privind reglementarea drepturilor salariale ale funcţionarilor publici pentru anul 2005, aprobată cu modificări şi completări prin Legea nr.76/2005, cu modificările ulterioare.
(5) Funcţionarii publici care ocupă funcţia publică de director general sau o funcţie publică de conducere pot avansa în treapta de salarizare imediat superioară celei care s-a luat în calcul la stabilirea drepturilor salariale, cu aplicarea dispoziţiilor alin.(1) – (4).”
Autor: Comisia pentru muncă şi protecţie socială 


	Pentru respectarea normelor de tehnică legislativă, în ceea ce priveşte identificarea legii de aprobare a fiecărei ordonanţe.

	54
	Art.35, alineatele (1) şi (2)

Art.35. - (1) În anul 2006, funcţionarii publici încadraţi în autorităţi sau instituţii publice pot promova pe un post vacant, într-un grad profesional superior, pe bază de examen sau concurs. 

(2) Examenul sau concursul va fi organizat la nivelul autorităţii sau instituţiei publice, care are obligaţia de a afişa la loc vizibil posturile vacante în vederea promovării, cu 15 zile înainte de data susţinerii examenului sau, după caz, a concursului, şi de a comunica Agenţiei Naţionale a Funcţionarilor Publici rezultatul examenului sau concursului de promovare.  


	_____
	Nemodificate
	

	55
	Art.35, alineatul (3)

(3) Condiţiile minime de vechime în vederea înscrierii la examenul sau, după caz, la concursul de promovare sunt cele prevăzute în Hotărârea Guvernului nr.1.209/2003 privind organizarea şi dezvoltarea carierei funcţionarilor publici, cu modificările ulterioare. 


	7. La articolul 35, alineatul (3) va avea următorul cuprins:

„(3) Condiţiile minime de vechime în vederea înscrierii la examenul sau, după caz, la concursul de promovare sunt cele prevăzute la art.57 din Legea nr.188/1999 privind Statutul funcţionarilor publici, republicată, cu modificările şi completările ulterioare. Îndeplinirea condiţiilor pentru participarea la concursul sau examenul de promovare se constată pe baza dosarului profesional al funcţionarului public.”


	Devine punct 10 în Legea de aprobare, nemodificat.
	

	56
	_____
	8. La articolul 35, după alineatul (3) se introduce un alineat nou, alin.(31), cu următorul cuprins:

„(31) Procedura organizării şi desfăşurării examenului sau concursului este cea prevăzută de Hotărârea Guvernului nr.1.209/2003 privind organizarea şi dezvoltarea carierei funcţionarilor publici, cu excepţia prevederilor art.8, precum şi ale art.1 din Regulamentul de organizare şi desfăşurare a concursurilor, prevăzut de anexa nr.1 la această hotărâre.”


	Se propune să devină punct 11 în Legea de aprobare şi să se reformuleze după cum urmează:

„11. La articolul 35, după alineatul (3) se introduce un alineat nou, alin.(31), cu următorul cuprins:

„(31) Procedura organizării şi desfăşurării examenului sau concursului este cea prevăzută de Hotărârea Guvernului nr.1.209/2003 privind organizarea şi dezvoltarea carierei funcţionarilor publici, cu modificările ulterioare, cu excepţia prevederilor art.8 din această hotărâre, precum şi cu excepţia prevederilor art.1 al pct.1 din anexa nr.1 la această hotărâre.”
Autor: Comisia pentru muncă şi protecţie socială 
	Pentru claritatea formulării şi identificarea corectă a textului la care se face trimitere.

	57
	Art.35, alineatul (4)

(4) Posturile rămase vacante după promovarea funcţionarilor publici din autorităţi sau instituţii publice, potrivit alin. (1), vor fi scoase la concurs în vederea ocupării, cu respectarea prevederilor Hotărârii Guvernului nr.1.209/2003, cu modificările ulterioare. 


	_____
	Nemodificat 
	

	58
	______
	______
	Se propune introducerea în Legea de aprobare a unui text nou, ca punct 12, cu următorul cuprins:

„12. La articolul 35, după alineatul (4) se introduc două alineate noi, alin.(5) şi (6), cu următorul cuprins:

„(5) În situaţia în care posturile vacante sunt blocate în condiţiile legii în vederea ocupării, pe aceste posturi pot fi promovaţi funcţionari publici încadraţi în autorităţile sau instituţiile publice.

(6) Posturile rămase vacante ca urmare a aplicării alin.(5) nu pot fi scoase la concurs în vederea ocupării.”

Autori: d-l deputat Ioan Cindrea, d-l deputat Marian Sârbu, d-l deputat Ion Giurescu, d-na deputat Gabriela Nedelcu, d-l deputat Alexandru Vladimir Mănăstireanu, d-l deputat Pavel Todoran, d-l deputat Filonaş Chiş, d-l deputat Alexandru Mocanu, d-na deputat Adina Ioana Vălean şi d-l deputat Iuliu Ioan Furo

	Pentru egalitatea de tratament între funcţionarii publici care au acelaşi nivel de îndeplinire al sarcinilor şi au obţinut, la evaluare, în ultimii 2 ani, calificativele bine şi foarte bine.



	59
	Art.36. - Salariul de bază al înalţilor funcţionari publici şi al funcţionarilor publici de conducere eliberaţi din funcţie în cursul anului 2006, din motive neimputabile, numiţi în condiţiile legii într-o funcţie publică de execuţie vacantă pentru care îndeplinesc condiţiile prevăzute în fişa postului, se stabileşte la nivelul aferent postului vacant prevăzut în anexa corespunzătoare autorităţii sau instituţiei publice unde au fost numiţi. 


	______
	Nemodificat 
	

	60
	Art.37. - (1) Agenţia Naţională a Funcţionarilor Publici acordă asistenţă de specialitate, coordonează metodologic şi controlează modul de aplicare a dispoziţiilor prezentei ordonanţe. 

(2) Controlul aplicării prevederilor legale privind salarizarea funcţionarilor publici se realizează şi de Ministerul Muncii, Solidarităţii Sociale şi Familiei şi de Ministerul Finanţelor Publice, potrivit atribuţiilor din domeniul de activitate al acestor instituţii. 


	______
	Nemodificat 
	

	61
	Art.38. - (1) Salariile funcţionarilor publici sunt brute şi impozabile, potrivit legii. 

(2) Data plăţii salariului se stabileşte în conformitate cu prevederile legale în vigoare. 


	______
	Nemodificat 
	

	62
	Art.39. - (1) Salariile funcţionarilor publici se plătesc înaintea oricăror alte obligaţii de plată ale autorităţii sau instituţiei publice. 

(2) Salariile funcţionarilor publici nu pot face obiectul unei executări silite sau al altei măsuri administrative ori judiciare decât în condiţiile legii. 

(3) Salariile funcţionarilor publici nu pot face obiectul vreunei limitări sau renunţări, cu excepţia reţinerilor din salariu efectuate în conformitate cu prevederile legale. Orice limitare sau renunţare efectuată cu încălcarea acestui principiu este lovită de nulitate absolută. 

	______
	Nemodificat 
	

	63
	Art.40. - Funcţionarii publici ale căror raporturi de serviciu au fost suspendate în condiţiile legii şi care îşi reiau activitatea după data de 1 ianuarie 2006 vor beneficia de salariile de bază prevăzute de prezenta ordonanţă, după parcurgerea procedurii de reîncadrare aplicate funcţionarilor publici în anul 2005, cu avizul Agenţiei Naţionale a Funcţionarilor Publici.

	______
	Nemodificat 
	

	64
	Art.41. - Funcţionarii publici care la data de 1 februarie 2006 au salariul de bază mai mare decât salariul de bază stabilit potrivit prezentei ordonanţe îşi păstrează salariul de bază avut, pe întregul an 2006.

	______
	Nemodificat 
	

	65
	Art.42. - Funcţionarii publici beneficiază şi de sporurile sau de alte drepturi salariale prevăzute de legislaţia specifică autorităţii sau instituţiei publice în care îşi desfăşoară activitatea. 


	______
	Nemodificat 
	

	66
	Art.43. - (1) Preşedintele, vicepreşedintele şi membrii comisiilor pentru protecţia copilului, constituite potrivit legii, au dreptul la o indemnizaţie de şedinţă, al cărei cuantum se stabileşte prin hotărâre a consiliului judeţean sau prin hotărâre a consiliilor locale ale sectoarelor municipiului Bucureşti şi nu poate depăşi 5% din indemnizaţia preşedintelui consiliului judeţean, respectiv a primarului de sector. 

(2) Secretarul comisiei pentru protecţia copilului beneficiază de o indemnizaţie al cărei cuantum este de 75% din cea acordată unui membru al comisiei. 


	______
	Nemodificat 
	

	67
	Art.44. - Prezenta ordonanţă se completează cu prevederile Legii nr.188/1999, republicată, cu modificările ulterioare, precum şi cu dispoziţiile actelor normative speciale care reglementează salarizarea şi alte drepturi pentru personalul bugetar. 


	______
	Se propune introducerea în Legea de aprobare a unui text nou, ca punct 13, cu următorul cuprins:

„13. Articolul 44 se modifică şi va avea următorul cuprins:

“Art.44. - Prezenta ordonanţă se completează cu prevederile Legii nr.188/1999, republicată, cu modificările şi completările ulterioare, precum şi cu dispoziţiile actelor normative speciale care reglementează salarizarea şi alte drepturi pentru personalul bugetar.”

Autor: Comisia pentru muncă şi protecţie socială 


	Pentru respectarea normelor de tehnică legislativă, având în vedere faptul că Legea nr.188/1999 privind Statutul funcţionarilor publici a fost modificată şi completată prin Legea nr.251/2006 pentru modificarea şi completarea Legii nr.188/1999 privind Statutul funcţionarilor publici.



	68
	Art.45, alineatul (1)

Art.45. - (1) Funcţiile publice de prefect şi subprefect vacante sau temporar vacante pot fi ocupate în condiţiile art.80 din Legea nr.188/1999 privind Statutul funcţionarilor publici, republicată, cu modificările ulterioare. 


	______
	Se propune introducerea în Legea de aprobare a unui text nou, ca punct 14, cu următorul cuprins:

„14. La articolul 45, alineatul (1) se modifică şi va avea următorul cuprins:

“Art.45. - (1) Funcţiile publice de prefect şi subprefect vacante sau temporar vacante pot fi ocupate în condiţiile art.80 din Legea nr.188/1999 privind Statutul funcţionarilor publici, republicată, cu modificările şi completările ulterioare.”

Autor: Comisia pentru muncă şi protecţie socială 

	Pentru respectarea normelor de tehnică legislativă, având în vedere faptul că Legea nr.188/1999 privind Statutul funcţionarilor publici a fost modificată şi completată prin Legea nr.251/2006 pentru modificarea şi completarea Legii nr.188/1999 privind Statutul funcţionarilor publici.



	69
	Art.45, alineatele (2) şi (3)

(2) În mod excepţional, în anul 2006, în situaţii temeinic justificate, funcţia publică de prefect şi subprefect vacantă sau temporar vacantă poate fi ocupată cu contract individual de muncă pe durată determinată până la organizarea concursului pentru ocuparea acestor funcţii în condiţiile legii, salarizarea fiind cea stabilită pentru funcţia publică respectivă. În acest caz se va iniţia cu celeritate procedura de organizare a concursului, în condiţiile legii. 

(3) Concursul pentru ocuparea funcţiilor publice de prefect şi subprefect vacante la data intrării în vigoare a prezentei ordonanţe se organizează în termen de 60 de zile de la data intrării în vigoare a acesteia. 
	______
	Nemodificate
	

	70
	Art.46. - Ordonatorii principali de credite pot aproba, o dată pe trimestru, până la data de 1 septembrie 2006, în limita numărului maxim de posturi prevăzut în anexele la Legea bugetului de stat pe anul 2006 nr. 379/2005 şi la Legea bugetului asigurărilor sociale de stat pe anul 2006 nr. 380/2005, cu încadrarea în nivelul alocaţiilor bugetare aprobate pentru cheltuielile cu salariile, numai pentru posturile corespunzătoare funcţiilor publice vacante, utilizarea unui număr mai mare de posturi de nivel inferior sau de acelaşi nivel, prin reducerea corespunzătoare a unui număr de posturi de nivel superior, precum şi modificarea în ceea ce priveşte calitatea acestor posturi, cu avizul Ministerului Finanţelor Publice şi al Agenţiei Naţionale a Funcţionarilor Publici. Fac excepţie de la obţinerea avizului Administraţia Prezidenţială, Camera Deputaţilor, Senatul, Curtea de Conturi, Consiliul Legislativ, Curtea Constituţională, Consiliul Naţional pentru Studierea Arhivelor Securităţii şi Consiliul Concurenţei. 


	______
	Se propune introducerea în Legea de aprobare a unui text nou, ca punct 15, cu următorul cuprins:

„15. Articolul 46 se modifică şi va avea următorul cuprins:

“Art.46. - Ordonatorii principali de credite pot aproba, o dată pe trimestru, până la data de 1 septembrie 2006, în limita numărului maxim de posturi prevăzut în anexele la Legea bugetului de stat pe anul 2006 nr.379/2005, cu modificările ulterioare şi la Legea bugetului asigurărilor sociale de stat pe anul 2006 nr.380/2005, cu modificările ulterioare, cu încadrarea în nivelul alocaţiilor bugetare aprobate pentru cheltuielile cu salariile, numai pentru posturile corespunzătoare funcţiilor publice vacante, utilizarea unui număr mai mare de posturi de nivel inferior sau de acelaşi nivel, prin reducerea corespunzătoare a unui număr de posturi de nivel superior, precum şi modificarea în ceea ce priveşte calitatea acestor posturi. Modificarea se comunică Ministerului Finanţelor Publice şi Agenţiei Naţionale a Funcţionarilor Publici.”

Autor: d-na deputat Adina Vălean


	Având în vedere faptul că legile la care se fac trimiteri au fost modificate.
Pentru eliminarea birocraţiei indusă de avize suplimentare.

	71
	Art.47. - Autorităţile şi instituţiile publice care nu au obţinut avizele de reîncadrare potrivit Ordonanţei de urgenţă a Guvernului nr.92/2004, aprobată cu modificări şi completări prin Legea nr.76/2005, sunt obligate ca, în termen de 45 de zile de la data intrării în vigoare a prezentei ordonanţe, să transmită Agenţiei Naţionale a Funcţionarilor Publici documentaţia necesară avizării. 


	______
	Nemodificat 
	

	72
	Art.48. - La data intrării în vigoare a prezentei ordonanţe se suspendă aplicarea dispoziţiilor lit.c) şi d) ale art.29 alin.(1) din Legea nr.188/1999 privind Statutul funcţionarilor publici, republicată, cu modificările ulterioare, până la 31 decembrie 2006. 


	______
	Se propune introducerea în Legea de aprobare a unui text nou, ca punct 16, cu următorul cuprins:

„16. Articolul 48 se modifică şi va avea următorul cuprins:
“Art.48. - La data intrării în vigoare a prezentei ordonanţe se suspendă aplicarea dispoziţiilor lit.c) şi d) ale art.29 alin.(1) din Legea nr.188/1999 privind Statutul funcţionarilor publici, republicată, cu modificările şi completările ulterioare, până la 31 decembrie 2006.”
Autor: Comisia pentru muncă şi protecţie socială 


	Pentru respectarea normelor de tehnică legislativă, având în vedere faptul că Legea nr.188/1999 privind Statutul funcţionarilor publici a fost modificată şi completată prin Legea nr.251/2006 pentru modificarea şi completarea Legii nr.188/1999 privind Statutul funcţionarilor publici.

	73
	Art.49. - La data intrării în vigoare a prezentei ordonanţe se abrogă: 

a) dispoziţiile alin.(5) şi (6) ale art.XVI din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, publicată în Monitorul Oficial al României, Partea I, nr.279 din 21 aprilie 2003; 

b) orice alte dispoziţii contrare. 


	______
	Nemodificat 
	

	74
	Art.50. - Anexele nr. I-V, Ia-Va şi Ib-Vb fac parte integrantă din prezenta ordonanţă. 


	______
	Nemodificat 
	

	75
	Art.51. - Prezenta ordonanţă intră în vigoare la 3 zile de la publicarea în Monitorul Oficial al României, Partea I.


	______
	Nemodificat 
	

	76
	Anexele nr.I - V

(anexele se regăsesc la paginile 47-51)


	______
	Nemodificate
	Anexele sunt cele publicate în Monitorul Oficial al României, Partea I, nr.57 din 20 ianuarie 2006.

	77
	Anexele nr.Ia - Va

(anexele se regăsesc la paginile 52-56) 
	______
	Nemodificate
	

	
	Anexele nr.Ib - Vb

(anexele se regăsesc la paginile 57-61)


	______
	Nemodificate

II. Amendamente respinse

În cursul dezbaterii, Comisiile au respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	Art.5, alineatul (4)

(4) Până la adoptarea sistemului unitar de salarizare pentru funcţionarii publici, funcţionarii publici de conducere îşi păstrează nivelul salariilor de bază ale funcţiilor publice de execuţie corespunzătoare, la care se adaugă indemnizaţia de conducere, cu excepţiile prevăzute de prezenta ordonanţă. 

	D-nii deputaţi Ioan Cindrea, Marian Sârbu, Ion Giurescu, Alexandru Mănăstireanu, Pavel Todoran, Filonaş Chiş şi Iuliu Furo propun reformularea textului după cum urmează:

“(4) Până la adoptarea sistemului unitar de salarizare pentru funcţionarii publici, funcţionarii publici de conducere îşi păstrează nivelul salariilor de bază ale funcţiilor publice de execuţie corespunzătoare, la care se adaugă indemnizaţia de conducere.” 


	a) Argumente pentru susţinere

Pentru a nu se crea excepţii de la lege.
b) Argumente pentru respingere:

Pentru a crea drepturi egale în rândul funcţionarilor publici, pentru cei care au intrat sau intră în corpul funcţionarilor publici ocupând funcţii de conducere.
	Camera Deputaţilor

	2
	Art.6, alineatul (5)

(5) Pentru candidaţii declaraţi admişi la concursul pentru ocuparea funcţiei publice de director general sau o altă funcţie publică de conducere, organizat în cursul anului 2006, care nu au avut anterior calitatea de funcţionar public, salariul de bază se stabileşte prin actul administrativ al ordonatorului de credite, până la nivelul de finanţare prevăzut în statul de funcţii, aprobat potrivit legii. 


	D-nii deputaţi Ioan Cindrea, Marian Sârbu, Ion Giurescu, Alexandru Mănăstireanu, Pavel Todoran, Filonaş Chiş şi Iuliu Furo propun eliminarea textului.
	a) Argumente pentru susţinere

Pentru a nu se crea situaţii de excepţie.

b) Argumente pentru respingere:

Pentru a crea drepturi egale în rândul funcţionarilor publici, pentru cei care au intrat sau intră în corpul funcţionarilor publici ocupând funcţii de conducere.
	Camera Deputaţilor

	3
	__
	D-l deputat Ioan Ghişe propune introducerea, după alin.(2) al art.34, un alineat nou, alin.(21), cu următorul cuprins:

“(21) Se exceptează de la prevederile alin.(2) persoanele care, în anul 2005, au beneficiat de concediu pentru îngrijirea copilului, concediu medical, concediu de studiu sau şi-au satisfăcut stagiul militar.”


	a) Argumente pentru susţinere

Din experienţa celor 5 luni de aplicabilitate a O.G. nr.2/2006, mamele care au fost în concediu maternal (au fost mai mult sau mai puţin obligate să beneficieze de acest tip de concediu) sau persoanele care au beneficiat de concediu medical, dar care îndeplinesc condiţiile de vechime sunt nedreptăţite faţă de colegii cu aceeaşi vechime şi aceleaşi calificative profesionale (nu se poate planifica o naştere sau o boală în funcţie de criteriile de avansare în ierarhia profesională).

Pe de altă parte, nu este specificat dacă e vorba de ultimii doi ani (2004-2005) sau doar de doi ani de vechime.

b) Argumente pentru respingere:

Având în vedere suspendarea activităţii pe perioada în care beneficiază de indemnizaţie pentru creşterea şi îngrijirea copilului concediu medical, concediu de studiu sau şi-au satisfăcut stagiul militar, calificativul se acordă numai pentru rezultatele obţinute în activitate profesională.


	Camera Deputaţilor

	4
	__
	D-l deputat Alexandru Mocanu propune introducerea, după art.47, a unui articol nou, art.471, cu următorul cuprins:

“Art.471. – Drepturile salariale prevăzute la art.6 alin.(4) din ordonanţă, cu modificările şi completările aduse prin prezenta lege, se aplică şi se acordă începând cu data intrării în vigoare a prezentei legi.”


	a) Argumente pentru susţinere

Introducerea acestor dispoziţii se justifică prin evitarea aplicării legii retroactiv şi a acordării retroactive a unor drepturi.

b) Argumente pentru respingere:

Drepturile salariale se acordă începând cu data intrării în vigoare a ordonanţei.
Orice modificare adusă unei ordonanţe prin legea ei de aprobare, nu suspendă acordarea drepturilor pe perioada în care ordonanţa şi-a produs efectele, ci numai de la intrarea în vigoare a legii de aprobare, dacă în cuprinsul ei s-au făcut modificări.


	Camera Deputaţilor


PREŞEDINTE,




PREŞEDINTE,

Stelian DUŢU




Relu FENECHIU
SECRETAR,




SECRETAR,

Pavel TODORAN



Vasile SOPORAN


Întocmit, 

Consilier Adriana Emilia Breazu
Consilier Stelian Androne

